als_Latn dik_Latn sag_Latn
“Faulli i qeverisë është kanabisi, gjoba… mbase presidenti”Postuar më: 15 April 2017 10:44
Duke folur përpara hotel “Tirana”, kryetari i LSI, Ilir Meta komentoi edhe çështjen e zgjedhjes së presidentit të ri.
Përpara takimit me kryeministrin Edi Rama, Meta tha se presidenti i ri duhet të jetë konsensual.
“Emri i presidentit është konsesus me kënaqësinë më të madhe me çdo faktor që kërkon të zgjidhë këtë situatë”, tha Meta.
Ndërkohë kryeredaktori i gazetës Mapo, Arion Sulo, në editorialin e të shtunës, shkruan se ndoshta presidenti mund të shkojë për opozitën si një propozim konsensual.
“Precedenti i një presidenti konsensual ekziston. Situata e sotme është e ngjashme me atë të pas zgjedhjeve të vitit 2001, ku me manovrën e Dushkut në raundin e dytë dhe vendimet skandaloze të Gjykatës Kushtetuese, mazhoranca e asaj kohe (PS), nën dëshirën e Nanos për t’u bërë president, kapi 60 për qind të vendeve në Parlament. Por detantia Nano-Berisha normalizoi gjendjen përmes tërheqjes, duke ia ofruar demokratëve postin e presidentit.
Pretendimet se në rast të rinkonfirmimit të koalicionit PS-LSI, edhe presidenti është çështje e shumicës, ose se socialistët nuk kanë zgjedhur një kandidaturë të tyren prej 1997-ës nuk qëndrojnë.
Paralelizmi i djeshëm i Ilir Metës për krizën e 2002-it është i saktë; ai kujtoi t’i kishte thënë Nanos se “nuk bëhesh dot President, sepse duhet ta zgjidhim me opozitën. Kemi bërë një faull dhe do të paguajmë gjobën?”
Analogjia është fare e qartë; faulli i qeverisë së sotme është cannabisi, ndërsa gjoba…mbase presidenti i opozitës,” shkruan Sulo.
Lexoni më poshtë tekstin e plotë:
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn